
Historisk 
kort ventetid 
i psykiatrien 


Aldrig har danskere ventet 
kortere tid på hjælpi 
psykiatrien. Årelangt 
politisk fokus og pakke- 
forløb er forklaringerne. 
Næste skridter fokus på 
kvalitet, siger regionerne. 


y LARS IGUM RASMUSSEN 


ANDERS LEGARTH 
s SCHMIDT 


år lille Anton viser tegn på alvorli- 
N ge problemer med angst, eller 

midaldrende Tove ser sort på li- 
vet, vil de nu have den kortest målte ven- 
tetid, før de møder en psykiater eller en 
anden fagperson i psykiatrien. 

Mens børn og unge i september 2008 
ventede 80 dage på første kontakt i psyki- 
atrien, gik der i september i år 21 dage. 

Voksne havde i september 2008 34 da- 
ges ventetid mod 18 dage i år, viser de se- 
neste tal fra Landspatientregisteret. 

Sundhedsminister Ellen Trane Nørby 
(V) kalder det »en solskinshistorie« og 
enormt positivt i en psykiatri, hvor vi har 
fokus på de mange problemer«. 

»Ventetiderne i psykiatrien var tidlige- 
re umulige i forhold til at sikre ordentlige 
udrednings- og behandlingsforløb. De 
psykiske problemer, folk har, skal jo ikke 
forværres på en venteliste«, siger hun. 

Formand for Børne- og Ungdomspsy- 
kiatrisk Selskab, overlæge Anne Marie Rå- 
berg Christensen, er på vegne af kolleger- 
ne »stolt af, vi har løst den politisk ønske- 
de opgave og er kommet af med venteli- 
sterne. Og vi ønsker dem ikke tilbage«. 

Ifølge Charlotte Fischer (R), formand 
for Psykiatriudvalget i Danske Regioner, 
er ventelisterne nedbragt efter et åre- 
langt massivt politisk fokus, udrednings- 
garanti, flere ressourcer til ambulant psy- 
kiatrisk behandling samt pakkeforløb, 


Arne Astrup &Chr. 

hvor både udredning og behandling er 
tilrettelagt på forhånd. 

»Det betyder meget at komme til hur- 
tigt, når man døjer med en psykisk syg- 
dom. Hurtig hjælp har betydning for, om 
eksempelvis et ungt menneske lander på 
benene igen. Men vi er også meget op- 
mærksomme på balancepunktet, så ensi- 
digt fokus på tempo ikke sker på bekost- 
ning af kvalitet. Nu hvor ventelisterne er 
så lave, er næste indsatsområde kvalite- 
ten i psykiatrien«, siger hun. 

Daværende sundhedsminister Astrid 
Krag (SF) indførte i 2013 udredningsret- 
ten på det psykiatriske område. I første 
omgang skulle det afklares, hvad borge- 
ren fejler inden for 60 dage, hvis det var 
lægefagligt muligt. Siden 1. september 
2015 har tidsfristen været 30 dage. Om- 
kring ni ud af ti, både børn og voksne, bli- 
ver i dag udredt inden for tidsfristen. 
Undtagen i hovedstaden, hvor børne- og 
ungepsykiatrien netop nu er presset. 

Ifølge generalsekretær i Bedre Psykiatri 
Torstein Theilgaard er det »meget posi- 
tivt, at den skærpede politiske opmærk- 
somhed har virket«: 

»Vi så for år tilbage, at folk ventede må- 
neder, ja, børn og unge over et år, før de 
kom til. Et måske håndterbart problem 
kunne i ventetiden udvikle sig til noget 
tungt og komplekst. Det skulle løses«. 

Når syge danskere langt hurtigere 
kommer til første samtale i psykiatrien, 
har frygten været, at patienterne så ven- 
ter længere på den anden samtale. Ifølge 
psykiaterne var det oftere tilfældet for 
nogle år siden end i dag, hvor der er regler 
for ventetid til anden samtale. 

Syv ud af ti børn og voksne venter min- 
dre end en måned på anden samtale. Alli- 
gevel må én ud af ti voksne og tæt på to ud 
af ti børn og unge dog vente mere end to 
måneder på anden samtale. 

Torsten Bjørn Jacobsen, formand for 
Dansk Psykiatrisk Selskab, kalder den hi- 
storisk korte ventetid for »glædelig«: 

»Men ventetid til første kontakt er des- 
værre kun ét billede på en lille del af psyki- 
atrien. Specielt patienter, der allerede er i 
et ambulant forløb, må nødvendigvis få 
et ringere tilbud, da antallet af patienter 
er steget og steget, mens antallet af be- 
handlere slet ikke er steget i samme takt«. 
lars.i.rasmussen@pol.dk 

Boligmarkedet savner 
politisk ildhu. 


ombinationen af lave ren- 
K ter, stigende indkomster og 

ren og skær demografi gør 
ejendomsmarkedet i landets større 
byer, især København, til et slaraf- 
fenland for de velbjærgede. 

Nationalbanken kaldte i septem- 
ber prisstigningerne i hovedstaden 
»bekymrende høje«, og Det Økono- 
miske Råd understregede i sin ef- 
terårsrapport, at vinærmest er ble- 
vet fortryllet til at tro, at væksten 
fortsætter. »Dette kan føre til selv- 
opfyldende forventninger i en pe- 
riode - en såkaldt boligprisboble«, 
konstaterede vismændene. 

Vi tænker småt og egoistisk, når 
det kommer til boliger, og vi glem- 
mer, at boligpolitikken er funda- 
mentet under landets socialpolitik 
og uddannelsespolitik; få ting har 
større betydning for en borger end 
hendes adresse. Den gør nogle til 
velhavere og andre til ghettofolk. 


BOLIGOMRÅDET er gennemsyret af 
en snæver ejendomsmæglertænk- 
ning, som er blomstret op i fravæ- 
ret af en samlet boligpolitisk dis- 
kussion. Vi har velfærdsaltaner og 
fod under egen gasgrill, men skønt 
vores boliger er private rum, er de 
også et samfundsanliggende, og 
boligejeren er blevet en attråvær- 
dig vælger, som få politikere tør si- 
ge imod. Hvordan kan nogen an- 
svarlig politiker forsvare, at det for 
så mange danskere bedre kan beta- 
le sig at bo end at gå på arbejde? 

I etinterview i Politikens julebo- 
ligserie, "Hjem, kære hjem’, forkla- 
rede direktøren for tænketanken 
Cevea, Kristian Weise, hvorfor der 
er behov for politisk intervention: 

»Dynamikkerne på boligmarke- 
det kan betyde, at det ender med at 
være dem med de korte uddannel- 
ser, der bor på landet, og de højtud- 
dannede, der bor i byen«. 

Det kræver en viljeshandling at 
tage et job i provinsen, når bolig- 
markedet belønner beboerne i de 
større byer. Den skævhed ændres 
ikke ved at udflytte statslige ar- 
bejdspladser, men ved eksempelvis 
at beskatte boligavancer og tale ty- 
deligere om de skadevirkninger, 
som boligprisernes profitskabende 
vanvidskurver fordeler med ujævn 
hånd over hele landet. 

De konsekvenser skal der mere 
end fantasifuldejendomsmæglerly- 
riktilatskjule. mzt 

